Jacob Chronander

Jacobus Petri Chronander (n. 1620 Skara, Länsi-Götanmaa – 20. huhtikuuta 1694 Visby, Gotlanti) oli ruotsalainen Turun akatemiassa opiskellut tuomari, joka tunnetaan kahdesta Turussa kirjoittamastaan ylioppilaskomediasta, jotka olivat Suomen ensimmäiset tunnetut näytelmät.

Chronander kävi Skaran lukiota ja pääsi ylioppilaaksi Turussa 1643. Hän opiskeli Turun akatemiassa valmistuen lakitieteen lisensiaatiksi 1651. Chronander toimi myöhemmin oikeushallintomiehenä Pommerissa, Gotlannin kihlakunnan tuomarina 1660–1689 sekä Gotlannin eteläisen kihlakunnan tuomarina 1692–1694. Hän oli myös Visbyn kaupungin pormestarina 1661–1667.

Chronander kirjoitti Turussa ollessaan kaksi ylioppilaskomediaa Surge eller Flijt och oflitighetz Skodespegel, författar vthi Een lustigh Comoedie (1647) ja Bele-Snack eller een Ny Comoedia, Innehållandes om Gifftermåhl och Frijerij åthskilleliga Lustige Discurser och Domar (1649). Chronanderin Surge-näytelmä esitettiin Turussa 1647 maisteripromootion kunniaksi, ja Chronander esitti itse siinä Circeius-nimistä laiskaa ylioppilasta.

Chronander oli naimisissa Turun hovioikeuden asessorin Petrus Laurenti Vigelius Ekenbergin tyttären Anna Ekenbergin kanssa.

Lähteet 
  Luettu 10.11.2010.

Aiheesta muualla 
 Chronanderin elämäkerta Kansallisbiografiassa

Suomalaiset näytelmäkirjailijat
Ruotsalaiset virkamiehet
Visbyn historia
Vuonna 1620 syntyneet
Vuonna 1694 kuolleet